Številka: 110-65/2022/1

Datum: 4. 10. 2022

Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1), 4. točke prvega odstavka 68. člena, četrtega odstavka 69. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU) Služba Vlade Republike Slovenije za digitalno preobrazbo objavlja prosto uradniško delovnega mesta za nedoločen čas s polnim delovnim časom

**SVETOVALEC – PRIPRAVNIK (šifra DM 67) v Sektorju za pospeševanje digitalne preobrazbe, za določen čas, in sicer za čas opravljanja pripravništva v trajanju 10 mesecev.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge delovnega mesta svetovalec – pripravnik so:

* usposabljanje za samostojno pripravo osnutkov predpisov in drugih zahtevnejših gradiv,
* usposabljanje na področju zbiranja, urejanja in priprave podatkov za oblikovanje zahtevnejših gradiv,
* usposabljanje za samostojno oblikovanje manj zahtevnih gradiv s predlogi ukrepov,
* usposabljanje za opravljanje drugih nalog podobne zahtevnosti po navodilu vodje.

Pripravništvo se bo izvajalo v Sektorju za pospeševanje digitalne preobrazbe. Želeno je, da kandidat pozna področje digitalne preobrazbe in poznavanje institucij EU.

Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena;
2. izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1. izjavo, da za namen tega izbirnega postopka dovoljuje Službi Vlade Republike Slovenije za digitalno preobrazbo pridobitev teh podatkov iz uradne evidence.

Kandidati za razpisano prosto uradniško delovno mesto vložijo prijavo na obrazcu »**prijavni obrazec«**, ki je priloga te javne objave. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Izbor kandidata bo opravljen na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja.

Izbrani kandidat na delovnem mestu svetovalec – pripravnik se bo usposabljal za opravljanje dela v uradniškem nazivu svetovalec III.

Z izbranim kandidatom bo sklenjeno delovno razmerje za določen čas, za čas opravljanja pripravništva v trajanju 10 mesecev, s polnim delovnim časom. Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki, ki jo pošlje v zaprti ovojnici z označbo: »Za javno objavo delovnega mesta SVETOVALEC - PRIPRAVNIK (m/ž), šifra DM 67, v Sektorju za pospeševanje digitalne izobrazbe, pod zap. številko »**110-65/2022**« na naslov Služba Vlade Republike Slovenije za digitalno preobrazbo, Davčna ulica 1, 1000 Ljubljana. Prijava je možna v roku 3 delovne dni od dneva objave. Za pisno obliko prijave se šteje tudi elektronska oblika, poslana na elektronski naslov: gp.sdp@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Kandidati bodo o izbiri pisno obveščeni najkasneje v roku 60 dni po objavi javne objave.

Informacije o javni objavi dobite na telefonski številki: 070 901 624 ali elektronskem naslovu tina.serko@gov.si (Tina Serko), o delovnem področju pa pri dr. Polonci Blaznik, tel. št. 01 555 58 21.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

dr. Emilija STOJMENOVA DUH

ministrica